CELEX: C2006/074/03
Language: sl
Date: 2006-03-25 00:00:00
Title: Zadeva C-434/05: Predlog za sprejem predhodne odločbe na podlagi sodbe Hoge Raad der Nederlanden z dne  2. decembra 2005  v zadevi Stichting Regionaal Opleidingen Centrum Noord-Kennemerland/West-Frieseland (Horizon College) proti Staatssecretaris van Financiën

25.3.2006   
            
            
               SL
            
            
               Uradni list Evropske unije
            
            
               C 74/2
            
         Predlog za sprejem predhodne odločbe na podlagi sodbe Hoge Raad der Nederlanden z dne 2. decembra 2005 v zadevi Stichting Regionaal Opleidingen Centrum Noord-Kennemerland/West-Frieseland (Horizon College) proti Staatssecretaris van Financiën
   (Zadeva C-434/05)
   (2006/C 74/03)
   Jezik postopka: nizozemščina
   Hoge Raad der Nederlanden je s sodbo z dne 2. decembra 2005 v zadevi Stichting Regionaal Opleidingen Centrum Noord-Kennemerland/West-Frieseland (Horizon College) proti Staatssecretaris van Financiën, ki jo je sodno tajništvo prejelo 5. decembra 2005, Sodišču Evropskih skupnosti predložilo predlog za sprejem predhodne odločbe.
   Hoge Raad der Nederlanden predlaga Sodišču, naj odloči o naslednjih vprašanjih:
   
               1.
            
            
               Ali je treba člen 13(A)(1)(i) Šeste direktive razlagati tako, da poučevanje obsega tudi dejstvo, da bo učitelj proti plačilu na razpolago izobraževalnemu zavodu, zato da tam pod odgovornostjo tega izobraževalnega zavoda začasno poučuje?
            
         
               2.
            
            
               Če je odgovor na to vprašanje nikalen: Ali se lahko pojem: „tesno povezano s temi storitvami“ razlaga tako, da zajema tudi zgoraj v prvem vprašanju opisano storitev?
            
         
               3.
            
            
               Ali na odgovor na zgoraj navedeni vprašanji vpliva dejstvo, da je tisti, ki da učitelja na razpolago, tudi sam izobraževalni zavod?